Næstved Kommune

Teatergade 8, 2. sal.

4700 Næstved

5588 5010

[www.naestved.dk](http://www.naestved.dk)

Referat

Mødeforum

**Styregruppen for Rammeaftale Sjælland**

Sagsnr.

Dokumentnr.

Mødedato

**14/11-2014**

Tid

**Kl. 8.30-11**

Sted

**Næstved Kommune, Teatergade 8**

**4700 Næstved**

Deltagere

**Bruno Lind – Næstved**

**Kenn Thomsen – Holbæk**

**Mogens Raun Andersen – Roskilde**

**Rita Pedersen – Solrød**

**Michael Nørgaard – Region Sjælland**

**Anne Andersen – KKR Sjælland**

**Bo Gammelgaard – Sekretariatet**

**Svetlana Sokolska – Sekretariatet**

**Povl Skov – Sekretariatet**

Afbud

**Lone Feddersen – Lejre**

**Alma Larsen – Guldborgsund**

**Poul Bjergved – Slagelse**

**Gitte Løvgren – Odsherred**

**Svend Erik Olsen – Økonomigruppen**

**Pia Bille – Region Sjælland**

Referent

**1.Godkendelse af referat fra Styregruppemøde 12/9-2014**

**Indstilling:**

Sekretariatet indstiller:

* At styregruppen godkender referatet fra 12/9-2014

**Bilag:**

* Referat fra styregruppemøde 12/9-2014

**Beslutning:**

* Referatet blev godkendt

**2. National koordinationsstruktur og Centrale udmeldinger fra Socialstyrelsen**

**Baggrund**

Med Den Nationale Koordinationsstruktur har Socialstyrelsen fået en række nye beføjelser til at overvåge udviklingen i målgrupper, tilbud og ydelser samt til at udmelde målgrupper og/eller særlige indsatser, hvor der er behov for øget koordination på det mest specialiserede social- og specialundervisningsområde. Desuden kan Socialstyrelsen i særlige tilfælde give et driftspålæg, som indebærer, at en kommune eller region pålægges et driftsansvar, og tilbudsstrukturen på området dermed fastlægges af Socialstyrelsen.

Den Nationale Koordinationsstruktur kommer til at fungere som en overbygning på rammeaftalesamarbejdet, og stiller krav om et forstærket KKR-samarbejde på det mest specialiserede social- og specialundervisningsområde.

Det skal understreges, at det fortsat er et kommunalt ansvar at sikre de fornødne tilbud til alle målgrupper. Det sker i regi af den årlige rammeaftale, hvor der de seneste år har været et særligt fokus på udvikling og kvalitet i tilbud og indsatser samt fortsat økonomisk styring af området.

I forbindelse med den politiske aftale om rammer for justering af kommunalreformen blev det fastsat, at de første centrale udmeldinger skulle foretages den 1. november 2014 og omfatte mennesker med kompleks erhvervet hjerneskade samt specialundervisningsområdet. Sidstnævnte er efterfølgende præciseret til at være børn og unge med alvorligt synshandicap. De to centrale udmeldinger er nu udsendt til alle kommuner. En central udmelding kan både være regional eller landsdækkende. De to udmeldinger er begge landsdækkende.

De centrale udmeldinger har til formål at sikre at de højt specialiserede indsatser og tilbud til målgrupperne er tilstede på nationalt plan og tilgængelig for kommunerne. Målgruppens volumen og kompleksitet forudsætter koordination og planlægning på tværs af kommuner og regioner.

Det fremgår af den nye bekendtgørelse, at de centrale udmeldinger skal behandles i det eksisterende rammeaftaleregi. Det betyder, at KKR er ansvarlig for at koordinere samarbejdet mellem kommunerne om de centrale udmeldinger og dermed bidrage til, at kommunerne undgår direkte statslig indgriben i tilbudsstrukturen på det mest specialiserede social- og specialundervisningsområde.

Grundlaget for KKR’s koordinering er, at kommunalbestyrelserne i hver region skal behandle Socialstyrelsens centrale udmeldinger og afrapportere på deres tilrettelæggelse af indsatsen i forbindelse med fastlæggelse af udviklingsstrategien, som indgår i rammeaftalen.

Fristen for godkendelse af udviklingsstrategierne er som en konsekvens heraf ændret til den 15. oktober, så fristen bliver den samme som indgåelse af styringsaftalen. Endvidere er der indført en overgangsordning for de første to centrale udmeldinger pr. 1. november 2014, således at de først skal endelig afrapporteres pr. 1. marts 2016 til Socialstyrelsen.

Der er dog en forventning om, at der sker en foreløbig afrapportering i forbindelse med indgåelse af udviklingsstrategien for 2016 (i efteråret 2015).

I processen forud for de centrale udmeldinger har Socialstyrelsen været i dialog med styregruppen og rammeaftalesekretariatet og der lægges op til at denne dialog fortsætter herunder i regi af KLs koordinationsforum jf. punkt 8.

Ift. organisering foreslås det at de centrale udmeldinger (indsamling af data og afrapportering mv.) varetages af rammeaftalesekretariaterne med faglig kvalificering fra netværksgrupper og arbejdsgrupper.

Ift. proces foreslås følgende tidsplan for begge udmeldinger:

1. Rammeaftalesekretariaterne udarbejder spørgeskema ult. 2014  
2. Spørgeskemaet høres i RS17 faglige netværk ultimo 2014  
3. Rammeaftalesekretariaterne udsender spørgeskemaer primo 2015  
4. Undersøgelsesresultater høres i RS17 faglige netværk primo 2015  
5. Status i Rammeaftale 2016 (efterår 2015) og endelig afrapportering 1/3 2016

Ift. aktiviteter foreslås følgende også jf. punkt 6:  
1. Workshop om forpligtende samarbejde på synsområdet 15/12  
- Hvordan kan vi samarbejde ift. blinde børn og unge?  
2.Workshop om forpligtende samarbejde på hjerneskadeområdet primo 2015  
- Hvordan kan vi samarbejde ift. Voksne senhjerneskadede?

**Indstilling:**

Det indstilles:

* At styregruppen tager orienteringen til efterretning
* At styregruppen drøfter organisering, proces og aktiviteter ift. de centrale udmeldinger

**Bilag:** <http://rs17.dk/projekter/centrale-udmeldinger-fra-socialstyrelsen.aspx> :

* Følgebrev til kommunalbestyrelserne
* Central udmelding for voksne med kompleks erhvervet hjerneskade
* Bilag 1 til den centrale udmelding for voksne med kompleks

erhvervet hjerneskade

* Bilag 2 vejledende afrapporteringsskabelon til den centrale udmelding for voksne

med kompleks erhvervet hjerneskade

* Central udmelding for børn og unge med alvorlig synsnedsættelse
* Bilag 1 til den centrale udmelding for børn og unge med alvorlig Synsnedsættelse
* Bilag 2 vejledende afrapporteringsskabelon til den centrale udmelding for børn og

unge med alvorlig synsnedsættelse

**Beslutning:**

* Styregruppen tog orienteringen til efterretning
* Styregruppen godkendte organisering, proces- og aktivitetsplan for de centrale udmeldinger og herunder forslag til workshop om forpligtende samarbejde på synsområdet 15/12 og på hjerneskadeområdet 16/1-2015 også jf. punkt 6

**3. De mest specialiserede tilbud 2014/2015**

**Baggrund**

Den administrative styregruppe for Rammeaftale Sjælland har i 2013 igangsat et arbejde om de mest specialiserede tilbud/indsatser på børne- og voksenområdet i kommunerne i region Sjælland.

Styregruppen har i den forbindelse nedsat et Ekspertpanel til udpegning af de mest specialiserede tilbud og indsatser i region Sjælland. Ekspertpanelets arbejde skal medvirke til at øge den kommunale viden om det mest specialiserede socialområde og specialundervisningsområde, og bidrage til indkredsning af det felt, som forudsætter et forstærket mellemkommunalt samarbejde i regionen.

Ekspertpanelet har i efteråret 2013 udsendt spørgeskemaer til kommunerne med en række kriterier for specialisering og på den baggrund kortlagt de specialiserede tilbud/indsatser i kommunerne i region Sjælland. Ekspertpanelet har indstillet og udpeget 7 tilbud som ”mest specialiserede” med efterfølgende behandling og godkendelse i styregruppen, K17 og KKR primo 2014

Listen er dynamisk, da afdækningen af de mest specialiserede tilbud/indsatser gentages årligt med udsendelse af spørgeskemaer til kommunerne, der indstiller tilbud/indsatser som efterfølgende vurderes af ekspertpanelet.

*De mest specialiserede tilbud 2014/2015*

Der er i oktober 2014 gennemført spørgeskemaundersøgelse hos Socialchefer og myndighedsledere i 17 kommuner og Region Sjælland.

Spørgeskemaet for 2014/2015 er revideret og udvidet med fokus på indsats og kompetence: Specialiserede indsatser og tilbud(det små i det store), tilbud/indsatsernes kompetence og faglighed, vægt på dokumentation og resultater af indsats samt Socialstyrelsens definition af målgrupper mv.

Kommunerne har samlet indstillet 18 tilbud/indsatser som mest specialiserede heraf de 7 udpegede tilbud fra 2013/2014

Ekspertpanelet har gennemgået kommunernes svar på møde 31/10 og indstiller at de tidligere udpegede tilbud fra 2013/2014 genudpeges .

Derudover indstiller ekspertpanelet Orions Bælte som mest specialiseret.

Ekspertpanelet indstiller at specialundervisningsområdet/kommunikationscentrene revurderes såfremt abonnementsordningerne på et tidspunkt opsiges og herunder ses på evt. behov for en anderledes organisering. CSU Slagelse, CSU Holbæk og Synscentralen har indsendt indstilllinger. Der samles op ift de resterende kommunikationscentre (CSU Roskilde, VISP og Taleinstituttet)

Det er ekspertpanelets vurdering at der kan være brug for et autismetilbud med særlig indsats. Autismecenter Vestsjælland og Autismecenter Storstrøm kontaktes for uddybende oplysninger.

Diabetikerhjemmet Solglimt kontaktes for yderligere oplysninger herunder ift hvilke kommuner der har købt pladser de sidste 3 år .

På hjerneskadeområdet bemærkes at kommunerne også i stor udstrækning anvender det private tilbud Kurhus.

Ekspertpanelet finder det relevant at Heimdal og Specialrådgivningen overvejer at benytte Task-force-proceduren jf. styringsaftalen 2015.

*Videre proces og årshjul*

Ekspertpanelets udpegning af de mest specialiserede tilbud og indsatser i regionen er en årlig tilbagevendende proces, der foretages i oktober måned, og som munder ud i en oversigt over de mest specialiserede tilbud og indsatser. Processen er opdelt i fire faser:

1. Indstillingsfasen (kommunerne og regionen i oktober)

2. Udpegningsfasen (Ekspertpanelet i oktober-november)

3. Beslutningsfasen administrativt (Administrative Styregruppe og K17 november-december)

4. Beslutningsfasen politisk (KKR Marts)

Når K17 og KKR har behandlet oversigten, modtager kommunerne en oversigt over de tilbud eller indsatser, som i det kommende år er underlagt en særlig politisk opmærksomhed. Et mest specialiseret tilbud eller indsats kan maksimum stå på oversigten et år ad gangen, hvorefter det skal revurderes i forhold til Ekspertpanelets definition af ”*det mest specialiserede”.*

**Indstilling:**

Det indstilles:

* At styregruppen tager orienteringen til efterretning
* At styregruppen godkender ekspertpanelet indstillinger af tilbud og proces 2014/2015:

*Ekspertpanelet indstiller:*

* Mest specialiserede tilbud 2014/2015: Kildebo - med fokus på senhjerneskadedelen,

BOMI – Hjerneskadedelen, Platangården – afdelingen for spiseforstyrrelser,

Børneskolen Filadelfia, Bakkegården – Skelbækgårddelen: Kompetencemiljø for unge kriminelle udviklingshæmmede, Kofoedsminde – den sikrede afdeling (tilbuddet er dækket af lovgivningen), Synscenter Refsnæs, Orions Bælte – Prader Willis syndrom.

* Den endelige vurdering af autismeområdet og diabetikerhjemmet Solglimt afventer yderligere oplysninger
* Specialundervisningsområdet/kommuniationscentrene revurderes ved opsigelse af abonnementsordninger.

**Bilag:**

* Følgebrev til kommuner 2014/2015
* Spørgeskema til Socialchefen
* Spørgeskema til myndighedslederen
* Oversigt over kommunernes indstillinger af specialiserede tilbud
* Oversigt over kommunernes køb af specialiserede tilbud i egen region
* Oversigt over kommunernes køb af specialiserede tilbud udenfor regionen

**Beslutning:**

* Styregruppen godkendte ekspertpanelets indstilling af de udpegede tilbud og herunder at der tages kontakt til autismetilbuddene (Autismecenter Storstrøm og Autismecenter Vestsjælland og Autismetilbud i Region Sjælland) og diabetikerhjemmet Solglimt ift. uddybende oplysninger.
* Styregruppen besluttede at der ligeledes tages kontakt til kommunikationscentrene (CSU Slagelse, CSU Holbæk, CSU Roskilde, VISP Næstved, Taleinstituttet, Synscentralen) samt Specialrådgivningen ift. indhentning af uddybende oplysninger og herunder med fokus på hvad der er det mest specialiserede indenfor  tilbuddene dvs de mest specialiserede indsatser og faglige miljøer
* Jf. tidligere beslutning på styregruppemøde 12/9 (pkt 4: udviklingspulje)., støttes nye projekter og herunder identificeres problemområder der har behov for en fælleskommunal indsats; i første omgang kommunikationsinstitutionerne/området (incl. synsområdet jf. den centrale udmelding)
* Der udarbejdes kommissorium for analysearbejdet på kommunikationsområdet til behandling på næste styregruppemøde.
* Der udarbejdes forslag til specifik organisering af Taskforcegruppen til behandling på næste styregruppemøde jf. at taskforceproceduren som en del af styringsaftalen træder i kraft i 2015.
* Styregruppen lægger op til at ekspertpanelet ift. de mest specialiserede tilbud og økonomigruppen udgør hovedelementerne i Task-forcegruppen.

**4. Direktørmøde 31/10**

**Baggrund:**

På styregruppemøde 12/9, blev det besluttet at afholde næste direktørmøde 31/10 med fokus på input til rammeaftale 2016 samt orientering og status ift. øvrige aktuelle og relevante sager. Indledningsvis trækkes relevante temaer frem efterfulgt af dialog.

Direktørmødet er afholdt 31/10 med 20 deltagere og følgende oplægs- og diskussionspunkter:

* Siden sidst: Styringsaftale 2015 og lov om ændring af lov om social service pr. 1/7
* Socialstyrelsens centrale udmeldinger,
* Projekter: Hjerneskadede, Mest specialiserede tilbud, Forpligtende samarbejde, Misbrug,
* Økonomi: Takst- og udgiftsudvikling
* Markedsmodning og tilsyn
* Sager/temaer i rammeaftalen og input til styregruppen ift. Rammeaftale 2016 mv.

Udover drøftelser i relation til ovenstående punkter, var der følgende input til styregruppen:

* Ift. misbrugsområdet kan der være risiko for at det opgaven flyttes fra kommunerne hvis den ikke løses godt nok og der er behov for fælles kompetence udvikling herunder ift at opspore alkoholproblemer. Ift struktur er det væsentligt at være tæt på målgruppen og området er højt prioriteret i kommunerne, men rummer både faglige og især økonomiske udfordringer. Enkelte kommuner oplever også ujævn lægeallokering.
* Ift. markedsmodning udtrykte en kommune utilfredshed med udbuddet på autismeområdet og herunder problematik ift. Forsyningsforpligtelse
* Ift. tilsyn forventes nedsættelse af takster for 2015
* Ift. fokusområder 2015 blev det foreslået at inddrage senfølger af alkoholmisbrug, unge med dobbeltdiagnoser, konsekvenser af de store reformer (førtidspension mv.) herunder for boligområdet og inddragelse af hele ungegruppen både ift. Misbrug og psykiske problemer
* Ift. fokusoområder 2016 blev udtrykt ønske om få fokuserede fokusområder, som med fordel kunne opdeles over flere år.
* Der var enighed om at der generelt er stigende udgifter på voksenområdet herunder med voksende antal handicappede, vækst i dobbeltdiagnoser og problemer på boligområdet pga førtidspensionsreformen mv.
* Der var enighed om at igangsætte en analyse af voksenområdet for at undersøge og dokumentere denne stigning herunder på psykiatriområdet og både ift. mængde og pris.
* Styregruppen tog input fra direktørkredsen til efterretning.
* Direktørkredsen udtrykte ønske om at næste møde udvides til tre timer.

Næste direktørmøde afholdes primo 2015 inden politikertemamødet

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen beslutter dato for næste direktørmøde

**Bilag:**

* Program og plancher kan findes på hjemmesiden: <http://rs17.dk/arrangementer/socialdirektoermoede-31-oktober-2014.aspx>

**Beslutning**:

* Styregruppen tog orienteringen til efterretning
* Styregruppen bemærkede at direktørkredsen ift fokusområder ønskede så få temaer som muligt (der så får det hele med), men betonede også udfordringerne omkring dobbeltdiagnoser og betaling af boligudgifter i forbindelse med ny overførselsindkomstlovgivning.
* Af nyt blev der peget på at der er behov for at følge den stærke stigning i antallet af borgere der har behov for støtte.
* Næste direktørmøde afholdes primo marts forud for styregruppemøde og politikermøde.

**5. Hjerneskadeområdet/projektet:**

**Baggrund:**

På styregruppemøde 9/5 blev status på projekter i rammeaftale 2013 og 2014 drøftet.

Ift. hjerneskadeprojektet er dette overdraget til sekretariatet for rammeaftale Sjælland der har ansvaret for at gentage undersøgelsen årligt og for opfølgning ift. klynger og projektet i øvrigt

På styregruppemøde 12/9 under punkt 4 om udviklingspulje, blev det besluttet at støtte igangværende projekter i den igangværende struktur og herunder hjerneskade (også jf. kommende central udmelding om voksne med erhvervet senhjerneskade)

Der er oktober 2014 afholdt opfølgende møde i hjerneskadearbejdsgruppen med henblik på at fastlægge den videre proces ift. hjerneskadeprojektet

*Hjerneskadeprojektet*

Hjerneskadeområdet indgår som fokusområde i rammeaftale 2012-2014 og er yderligere relevansgjort af KLs hjerneskadeudspil (efterår 2012) og fokus på hjerneskadeindsatsen i evalueringen af kommunalreformen. Endelig aktualiseres hjerneskadeområdet af at ”Voksne med erhvervet senhjerneskade” er en af de to centrale udmeldinger fra socialstyrelsen 1/11.

I regi af rammeaftale Sjælland er gennemført et hjerneskadeprojekt 2013-2014, dels med en spørgeskemaundersøgelse som afdækker senhjerneshjerneskadeindsatsen ift Sundhedsstyrelsens krav i forløbsprogram og KLs anbefalinger og dels med en opfølgende workshop for hjerneskadekoordinatorer og projektledere.

Resultater fra hjerneskadeprojektet viser at man er blevet bedre bl.a. ift komplicerede forløb og koordination, men ikke er helt i mål, da den rette indsats ikke altid er i gang i tide.

Hjerneskadeprojektet anbefaler at man i fællesskab:

- Følger området tæt gennem årlig spørgeskemaundersøgelse

- Nedsætter tværkommunale grupper ift udvikling af tilbud og kompetence

- Forhandler frivilligt tillæg til sundhedsaftalen om hjerneskaderehabilitering

Hjerneskadearbejdsgruppen har afholdt opfølgende møde i oktober 2014 og foreslår følgende videre proces for hjerneskadeprojektet:

* Gentagelse af spørgeskemaundersøgelse som årlig opfølgning
* Etablering af tværkommunale grupper ifbm. workshop om forpligtende samarbejde med hjerneskadeområdet som case primo 2015
* Tillæg til sundhedsaftalen afventer spørgeskemaundersøgelse
* Fælles kompetenceudvikling via nyetablerede kurser på UCSJ – patientologi mv.

**Indstilling:**

Det indstilles:

* At styregruppen tager orienteringen til efterretning
* At styregruppen tiltræder hjerneskadearbejdsgruppens forslag til videre proces

**Beslutning:**

* Styregruppen tog orienteringen til efterretning
* Styregruppen godkendte hjerneskadegruppens forslag til den videre proces

**6. Forpligtende samarbejde – workshop om synsområdet og hjerneskadeområdet**

**Baggrund**

På styregruppemøde 12/9, blev kommissoriet for arbejdet med fokusområdet forpligtende samarbejde godkendt.

Det blev besluttet at fokus er en udviklings- og samarbejdsdagsorden (som ikke er en task-forcemodel) og det er relevant med fokus på kvalitetsudvikling i samspil mellem bestiller og udbyder og herunder inddrages både køber- og sælgerkommune perspektiver.

Det vurderes at den skarpe opdeling mellem sælger- og køberperspektiv ikke længere er relevant, da alle kommunerne i regionen er købere, og fordi myndighedsfunktionerne (bestiller) har fået rimelig styr på økonomien.

De foreslåede workshops skal derfor fokusere på samspillet mellem bestiller/leverandør til sikring af kvalitets- og udviklingsperspektivet i det forstærkede samarbejde .

Det er vigtigt at sikre forbindelsen til ekspertpanelets arbejde og økonomigruppen inddrages ligeledes i arbejdet med fokusområdet

*Forpligtende samarbejde*

Forpligtende samarbejde er fokusområde i Rammeaftale 2014 og ligger i forlængelse af arbejdet med de mest specialiserede tilbud. Ift. national koordinationsstruktur og Socialstyrelsens rolle kan kommunerne gennem samarbejde sikre de mest specialiserede tilbud og selv definere tilbudsviften på området.

Formålet med fokusområdet er at fremme samarbejde og understøtte de mest specialiserede tilbud herunder gennem organisatoriske og økonomiske samarbejdsmodeller (Aftale –, dialog- og finansieringsmodeller).

Konkret sker der en løbende overvågning via årlig afdækning af mest specialiserede tilbud (hvad der minimum skal samarbejdes om) og der er vedtaget en taskforceprocedure for håndtering af lukningstruede bevaringsværdige tilbud i styringsaftalen for 2015.

Socialstyrelsens centrale udmeldinger peger på relevante samarbejdsområder. Pr. 1/11 er udmeldt temaerne: Børn og unge med alvorlig synsnedsættelse og Voksne med kompleks erhvervet hjerneskade 1/11-2014, mens Unge med alvorlige spiseforstyrrelser forventes udmeldt senere.

Der planlægges derfor afholdt to workshops om forpligtende samarbejde på hhv. synsområdet 15/12 og hjerneskadeområdet (primo 2015) med deltagelse af udbydere og bestillere. Spørgsmålene er hhv. hvordan kan vi samarbejde ift. blinde børn og unge? Og hvordan vi kan samarbejde ift. voksne senhjerneskadede.

Resultatet af arbejdet med fokusområdet forelægges for KKR marts 2015

**Indstilling:**

Det indstilles:

* At styregruppen tager orienteringen til efterretning
* At styregruppen drøfter den videre proces herunder ift. workshops.

**Bilag:**

* Udkast til program for workshop om synsområdet fremlægges på mødet

**Beslutning:**

* Styregruppen tog orienteringen til efterretning
* Styregruppen godkendte den videre proces herunder ift. workshops også jf. punkt. 2

**7. Rammeaftale 2016, baggrund, indhold, proces**

**Baggrund:**

Lov om ændring af lov om social service (1/7-2014) og den ny bekendtgørelse om rammeaftaler m.v. på det sociale område og på det almene ældreboligområde (29/10-2014), betyder at den nationale koordinationsstruktur indgår i rammeaftaleorganiseringen og at rammeaftaleprocessen ændres.

De centrale udmeldinger indgår i rammeaftalen og afrapporteres som en del af rammeaftalen (i 2016 som foreløbig status) og udviklingsstrategi og styringsaftale har for rammeaftale 2016 og frem samlet godkendelsesfrist i oktober. Udviklingsstrategi og styringsaftale behandles derfor samlet i en proces i styregruppe, K17, KKR og kommuner med godkendelsesfrist 15/10-2016.

Den samlede rammeaftale for 2016 forventes behandlet i styregruppen, K17 og KKR umiddelbart inden sommerferien og i kommunerne umiddelbart efter sommerferien.

**Indstilling:**

Det indstilles:

* At styregruppen tager orienteringen til efterretning
* At styregruppen drøfter årshjul for rammeaftale 2016 og herunder datoer for direktørmøder, politikertemamøde mv.

**Bilag:** <https://www.retsinformation.dk/forms/R0710.aspx?id=165435> :

* Bekendtgørelse om rammeaftaler m.v. på det sociale område og på det almene ældreboligområde (29/10-2014),

**Beslutning:**

* Styregruppen tog orienteringen til efterretning
* Sekretariatet fremsender forslag til politikertemamøde (27/3), direktørmøde (6/3) og indkalder til styregruppemøder i 2015 (6/2, 13/3, 8/5, 7/8, 9/10)

**8. Møde i Koordinationsforum 22/9**

**Baggrund:**

Der er afholdt møde i Koordinationsforum i KL 22/9 med drøftelse af centrale udmeldinger og Danske Regioners analyse af de sikrede institutioner i 2015 jf. følgende hoveddagsordenspunkter:

* Præsentation og dialog med Socialstyrelsen om centrale udmeldinger herunder årshjul i rammeaftaleregi., overgangsordning, gensisidige forventninger til den fremadrettede dialog og fremtidige centrale udmeldinger i pipeline
* Koordinationsforums rolle i arbejdet med de centrale udmeldinger og dialog med Socialstyrelsen
* Fremlæggelse og drøftelse af Danske Regioners forslag til analyse af de sikrede institutioner i 2015

**Indstilling:**

Det indstilles:

* At styregruppen tager orienteringen til efterretning
* At styregruppen drøfter fremtidige input til koordinatiuonsforum

**Bilag:**

* Referat fra møde i Koordinationsforum 22/9
* Revideret KL notat vedr. dialogbaseret koordinationsstruktur – koordinationsforum

**Beslutning:**

* Styregruppen tog orienteringen til efterretning
* Styregruppen bakker op om koordinationsforums forslag om at Danske Regioners analyse af de sikrede institutioner færdiggøres så den kan indgå i rammeaftale 2016
* Der er primo november afholdt møde med Region Sjælland om de sikrede institutioner. Region Sjælland har nivelleret deres to institutioners serviceniveau, tilpasset omkostningerne og reduceret prisen**.** Antallet af pladser og herunder reduktion af pladser på de sikrede institutioner bør ses i et landsperspektiv. Det kan konstateres at der er større søgning fra Øst til Vest og baggrunden herfor bør undersøges herunder om der er noget i visitationssystemet der favoriserer Jylland.
* Region Sjælland tager spørgsmål om kapacitet og søgning med til møde i Danske Regioner.
* Ift. til fremtidige input var der enighed om at tage Refsnæs op på næste møde i koordinationsforum.

**9. Møde i KKR dialogforum 23/9**

**Baggrund:**

Det regionale dialogforum har afholdt møde 23/9 med følgende dagsordenspunkter

* Specialrådgivning,
* STU,
* Dialogværktøjer,
* Unge mellem 16-25 år - overgange fra ung til voksen.
* Orientering om national koordinationsstruktur

**Indstilling:**

Det indstilles:

* At styregruppen tager orienteringen til efterretning

**Bilag:**

* Referat fra møde i Dialogforum 23/9

**Beslutning:**

* Styregruppen tog orienteringen til efterretning

**10. Opsigelse af Styringsaftale vedr. § 32-daginstitutionspladser i Køge Kommune**

**Baggrund:**

Køge Kommune har pr. 13/10 fremsendt orientering til kommunerne om at man påtænker at opsige styringsaftalen vedrørende § 32 pladser i Køge Kommune.

Køge Kommune har gennem de seneste år haft en faldende efterspørgsel på § 32-pladser til 0-6 års børn med betydelig og varigt nedsat fysisk eller psykisk funktionsevne.

Kommunen kan allerede nu konstatere, at der fra sommeren 2015, når en stor del af de indskrevne børn skal påbegynde skole, kun vil være så få indskrevne specialbørn, at kommunen ikke har mulighed for at opretholde det eksisterende tilbud.

Køge Kommune vil derfor orientere om, at kommunen agter at opsige styringsaftalen på dette punkt, og i stedet oprette en § 32-specialgruppe i normalbørnehaven Solstrålen for de få tilbageblevne børn, således at disse børn fortsat vil få den nødvendige støtte.

Det vil sige, at kommunen planlægger at ændre det eksisterende kategori 3 tilbud til et kategori 1 tilbud.

Køge Kommune vil endvidere snarest inddrage den kommune og de forældre, der fortsat benytter det eksisterende tilbud, i det fremadrettede arbejde.

Forslag til opsigelse af styringsaftalen forventes forelagt og besluttet i Køge Byråd ultimo november 2014, med virkning fra 31.08. 2015.

**Indstilling:**

Det indstilles:

* At styregruppen tager orienteringen til efterretning

**Bilag:**

* Brev til kommunerne om opsigelse af Styringsaftale vedr. § 32-daginstitutionspladser i Køge Kommune

**Beslutning:**

* Styregruppen tog orienteringen til efterretning

**11. Nyt fra netværksgrupperne**

*Nyt fra Økonomigruppen:*

Der har været maildrøftelser i økonomigruppen omkring indmelding af budgetoplysninger til Socialtilsyn Øst.

Indberetningen af budget 2015 på tilbudsportalen skal ske via et budgetskema hvor Tilsyn Øst angiver at budgetposterne skal udfyldes på et niveau, som umiddelbart svarer til artskontoniveau. Samtidigt skal indberetningen være sket 1. oktober.

Dette har givet kommunerne især 2 udfordringer:

* Budgetterne er ikke specificeret ud på de detaljeringsniveauer, som Tilsyn Øst ønsker indberettet efter.
* Kommunerne takstberegningsproces har ikke kunnet være klar til at taksterne var faldet på plads 1. oktober, således at omsætningsberegningen i tilbudsportalen kunne være klar.

Et flertal af kommunerne i Region Sjælland ønsker at få sænket kravet til detaljeringsniveauet og få ændret indberetningsfristen til efter budgetvedtagelsen f.eks. 1. november.

Kommunerne har endvidere tilkendegivet at det har været vanskeligt at få entydige svar fra tilsynet ved henvendelser.

Tovholder for økonomigruppen har været i kontakt med Tilsynschef Henriette Lindberg. Henriette Lindberg oplyste at alle kommuner bliver kontaktet af en økonomimedarbejder fra tilsynet i den nærmeste fremtid med henblik på afklaring af problemstillinger i budgetskemaet. Henriette Lindberg oplyste endvidere at de uhensigtsmæssigheder der er i skemaet vil de tage med til kommende møder med de andre tilsyn og styrelsen så der kan ske en tilretning hvis det er muligt.

Henriette Lindberg oplyste at tilsynet selvfølgelig ikke kan gå på kompromis med indberetningsfristen 1. oktober da den jo er lovfæstet.

Der arbejdes pt. på at afholde et dialogmøde med alle kommuner og regionen med deltagelse af Tilsyn Øst.

*Nyt fra Voksne handicappede, Børn og unge, Voksne Sindslidende:*

Netværksgrupperne har drøftet tilbagemeldinger ift. foreløbige udkast fra Socialstyrelsen om forløbsbeskrivelser og centrale udmeldinger. Opsamling er videresendt til KL og Socialstyrelsen.

*Børn og Unge*

* Implementering af standardkontrakter, introduktion til standardkontrakter /v Povl Skov
* Drøftelse af ministertema om udsatte børns skolegang
* Drøftelse af udkast til kommissorium vedr. Børnehus Sjælland: Drøftelse af samarbejde mellem børnehus og kommunerne. Hvordan skal samarbejdet foregå og med hvilken mødekadence. På første møde deltager repræsentanter fra Guldborgsund og Greve.

*Voksne Sindslidende*

* Hvordan sørger vi for fleksibilitet i udnyttelse af vore døgntilbud – så samme botilbud både kan bruges til midlertidige aflastnings-, udrednings-, kortvarige botrænings-formål og til længerevarende botilbud? Både ABL-boliger og servicelovsboliger. Og uden vi skal have re-godkendelser hos Socialtilsynet.
* Forslag til forskning på psykiatriområdet, der er praksisorienteret – og hvordan forskningen kan komme bedre ud i praksis?
* Nyt fra Regeringens handlingsplan på psykiatriområdet (men p.t. er der ikke nyt om de annoncerede rehabiliteringsmål)
* Øvrigt nyt om Åben Dialog/Netværksmøder (Roskilde Kommune), akuttilbud og andre tiltag blandt kommunerne. Orientering hvis nogen har deltaget i informationsmødet 16/9 i Holbæk om koordinerende indsatsplaner for personer med psykiske lidelser og misbrug.

*Voksne Handicappede*

* Socialtilsyn Øst - Socialtilsyn Øst kunne ikke deltage på mødet 15. september. Der er efterfølgende arrangeret møde med tilsynet 20. november i Slagelse. (Netværksgruppe Sindslidende og Økonomi er også inviteret)
* Workshop om huslejer i sociale botilbud/ konsekvenser af kontanthjælpsreformen - Der er ikke fundet en fælles dag for sindslidende og voksenhandicap. Der bliver arbejdet videre, så temadagen på tværs kan blive gennemført i det tidlige forår

**Indstilling:**

Det indstilles:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning
* Økonomigruppen er i dialog med Socialtilsynet fordi der er mismatch mellem lovgivningen og den kommunale budgetproces (alle kommuner skal ifølge loven indberette budgetter inden 1/10, hvilket er inden budgetterne er vedtaget i byrådene).
* Styregruppen støtter en lovændring til løsning af problemet omkring indberetning 1/10.
* Det blev ligeledes drøftet på mødet at detaljeringskravet ift. oplysninger som skal indberettes til Socialtilsynet er for omfattende.
* Sagen omkring lovgivningen og indberetningskravet 1/10 håndteres gennem KL som er i dialog med ministeriet
* Socialtilsyn Øst tager sagen omkring detaljeringskravet med til møde i KL

**12. Nyt fra K17**

**Baggrund:**

K17 har afholdt møde 31/10-2014.

Der vil på styregruppemødet blive givet en orientering

**Indstilling:**

Det indstilles:

* At styregruppen tager orienteringen til efterretning

**Bilag:**

* Dagsorden/Referat fra møde i K17 31/10-2014

**Beslutning:**

* Styregruppen tog orienteringen til efterretning

**13. Nyt fra KKR**

**Baggrund:**

KKR Sjælland afholder møde 12/11-2014.

Der vil på styregruppemødet blive givet en orientering

**Indstilling:**

Det indstilles at styregruppen tager orienteringen til efteretning

**Bilag:** <http://kl.dk/ImageVaultFiles/id_70086/cf_202/Dagsorden_KKR_Sj-lland_12-11-14.PDF>

* Dagsorden til møde i KKR 12/11-2014

**Beslutning:**

* Styregruppen tog orienteringen til efterretning

**14. Nyt sekretariatet:**

* Rammeaftalenetværksmøde 11/11
* Takster
* Hjemmeside
* Etc.

**15. Evt.**

* Der blev foreslået at koordinere takster og herunder involvere økonomigruppen ift. forsorgshjemsområdet jf. den nye praksis hvor hjemkommuner skal opkræve egenbetaling. Takster skal meldes ud primo december
* Sekretariatet kontakter forsorgshjemsledernetværket.